CELEX: 52017PC0244
Language: sl
Date: 2017-05-22
Title: Predlog UREDBA SVETA o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke

EVROPSKA KOMISIJA
            Bruselj, 22.5.2017
            COM(2017) 244 final
            2017/0097(NLE)
            Predlog
            UREDBA SVETA
            o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               
                  Za nekatere izdelke, katerih proizvodnja v Evropski uniji ni zadostna, da bi krila potrebe predelovalne industrije v EU, bi bilo treba določiti avtonomne tarifne kvote. Odpreti bi bilo treba tarifne kvote EU za ustrezne količine po stopnji dajatve nič ali znižanih stopnjah dajatev, ne da bi to povzročilo motnje na trgu takih izdelkov.
               
               
                  Svet Evropske unije je 17. decembra 2013 sprejel Uredbo (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke, da bi se povpraševanje po zadevnih izdelkih v EU zadovoljilo pod najbolj ugodnimi pogoji.
               
               
                  Uredba se posodobi vsakih šest mesecev, da bi se upoštevale potrebe industrije EU. Komisija je ob pomoči skupine za gospodarsko-tarifna vprašanja  pregledala vse zahtevke držav članic za dajatve znotraj avtonomne tarifne kvote.
               
               
                  Komisija po tem pregledu meni, da je upravičeno, da se odprejo avtonomne tarifne kvote za nekatere nove izdelke, ki trenutno niso navedeni v Prilogi k Uredbi Sveta (EU) št. 1388/2013. V zvezi z nekaterimi drugimi izdelki bi bilo treba dodati končni datum ali pa se je pojavila potreba po povečanju začetne višine kvote.
               
            
            
               •Skladnost z veljavnimi predpisi s področja zadevne politike
            
            
               Ta predlog ne zadeva držav, ki so z EU sklenile preferencialni trgovinski sporazum, držav kandidatk ali potencialnih držav kandidatk za preferencialne sporazume z EU (npr. splošni sistem preferencialov, režim za skupino afriških, karibskih in pacifiških držav ali sporazumi o prosti trgovini).
            
            
               •Skladnost z drugimi politikami Unije
            
            
               
                  Predlog je v skladu s kmetijsko, trgovinsko, podjetniško, razvojno in zunanjo politiko EU.
               
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               
                  Pravna podlaga tega predloga je člen 31 Pogodbe o delovanju Evropske unije (v nadaljnjem besedilu: PDEU).
               
            
            
               •Subsidiarnost (za neizključno pristojnost)
            
            
               Predlog je v izključni pristojnosti EU. Načelo subsidiarnosti se zato ne uporablja.
            
            
               •Sorazmernost
            
            
               
                  Predlog je v skladu z načelom sorazmernosti. Načrtovani ukrepi so v skladu z načeli za poenostavitev postopkov za gospodarske subjekte, vključene v zunanjo trgovino, kot je navedeno v Sporočilu Komisije o avtonomnih tarifnih opustitvah in kvotah
                     1
                  . V skladu s členom 5(4) Pogodbe o Evropski uniji (v nadaljnjem besedilu: PEU) ta uredba ne presega tistega, kar je potrebno za doseganje zastavljenih ciljev.
               
            
            
               •Izbira instrumenta
            
         
         
            
               V skladu s členom 31 PDEU „[c]arine skupne carinske tarife določi Svet na predlog Komisije“. Zato je uredba ustrezen instrument. 
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Naknadne ocene/preverjanja ustreznosti obstoječe zakonodaje
            
            
               
                  Shema avtonomnih tarifnih kvot je bila del ocenjevalne študije o avtonomnih tarifnih opustitvah, ki je bila izvedena leta 2013. Ukrepa sta si namreč podobna, razen tega da kvote omejujejo obseg uvoza. Na podlagi ocenjevalne študije je bilo ugotovljeno, da je osnovna utemeljitev sheme še vedno veljavna. Podjetja iz EU, ki uvažajo blago v okviru sheme, lahko znatno prihranijo pri stroških. Ti prihranki pa lahko omogočijo širše pozitivne učinke (npr. večjo konkurenčnost, učinkovitejše proizvodne metode ter ustvarjanje ali ohranjanje delovnih mest v EU), kar je odvisno od zadevnega izdelka, podjetja in sektorja.
               
            
            
               •Posvetovanja z zainteresiranimi stranmi
            
            
               Komisiji je pri oceni tega predloga pomagala skupina za gospodarsko-tarifna vprašanja, ki jo sestavljajo delegacije iz vseh držav članic in Turčije. Pred dogovorom o spremembah predloga se je skupina sestala trikrat.
            
            
               Podrobno je ocenila vsak zahtevek (nov zahtevek ali zahtevek za spremembo). Zlasti je preučila vsak primer, da bi zagotovila, da ne povzroča nobene škode proizvajalcem EU ter da krepi in utrjuje konkurenčnost proizvodnje EU. Skupina za gospodarsko-tarifna vprašanja je zahtevke ocenila na podlagi lastnih razprav in po posvetovanju držav članic z zadevnimi panogami, združenji, trgovinskimi zbornicami in drugimi zainteresiranimi stranmi.
            
            
               Vse navedene kvote ustrezajo dogovorom ali kompromisom, doseženim v razpravah skupine za gospodarsko-tarifna vprašanja. Omenjeno ni bilo nobeno potencialno resno tveganje z nepopravljivimi posledicami.
            
            
               •Ocena učinka
            
            
               Predlog spremembe je tehnične narave in se nanaša le na področje uporabe kvot, naštetih v Prilogi. Uredba je glede vseh drugih vidikov ostala enaka obstoječi Uredbi Sveta. Zato za ta predlog ni bila izvedena ocena učinka.
            
            
               •Temeljne pravice
            
            
               
                  Predlog ne vpliva na temeljne pravice.
               
            
            
               4.PRORAČUNSKE POSLEDICE
            
            
               Ta predlog nima finančnih posledic za odhodke, ima pa finančne posledice za prihodke, saj povzroči nepobrane carinske dajatve v skupnem znesku približno 5,2 milijona EUR na leto. Negativni učinek na tradicionalna lastna sredstva proračuna je 4 132 757 EUR na leto (80 % od 5 165 946 EUR na leto).
            
            
               Države članice bodo morale izgubo prihodkov v tradicionalnih lastnih sredstvih nadomestiti s prispevki na osnovi lastnih sredstev iz naslova bruto nacionalnega dohodka (BND).
            
            
               5.DRUGI ELEMENTI
            
            
               •Načrti za izvedbo ter ureditev spremljanja, ocenjevanja in poročanja
            
            
               
                  Predlagani ukrepi se upravljajo v okviru integrirane tarife Evropske unije (TARIC – Tarif intégré de l’Union européenne / Integrated Tariff of the European Union), uporabljajo pa jih carinske uprave držav članic.
               
            
            
               2017/0097 (NLE)
            
            
               Predlog
            
         
         
            
               UREDBA SVETA
            
            
               o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 31 Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Da bi se zagotovila zadostna in neprekinjena oskrba z nekaterimi izdelki, ki se v Uniji ne proizvajajo v zadostnih količinah, ter da bi se preprečile vsakršne motnje na trgu nekaterih kmetijskih in industrijskih izdelkov, so bile z Uredbo Sveta (EU) št. 1388/2013
                  2
                odprte avtonomne tarifne kvote. Izdelki v okviru navedenih tarifnih kvot se lahko uvažajo v Unijo po znižanih stopnjah dajatve ali po stopnji dajatve nič. Iz navedenih razlogov bi bilo treba z učinkom od 1. julija 2017 odpreti tarifne kvote po stopnji dajatve nič za ustrezno količino sedmih novih izdelkov.
            
            
               (2)Za pet dodatnih izdelkov pa bi bilo treba povečati višino kvot, saj je to v interesu gospodarskih subjektov in Unije.
            
            
               (3)Poleg tega bi bilo treba za en izdelek povečanje višine kvote uporabljati le v drugi polovici leta 2017, zato se doda v Prilogo I z zaporedno številko 09.2846, medtem ko se za obstoječo kvoto istega izdelka z zaporedno številko 09.2687 določi končni datum 31. 12. 2017, kvota pa se navede v Prilogi II.
            
            
               (4)Uredbo (EU) št. 1388/2013 bi bilo zato treba ustrezno spremeniti.
            
            
               (5)Ker se morajo spremembe glede kvot za zadevne izdelke iz te uredbe začeti uporabljati 1. julija 2017, bi morala ta uredba začeti veljati takoj –
            
            
               SPREJEL NASLEDNJO UREDBO:
            
            
               Člen 1
            
            
               Priloga k Uredbi (EU) št. 1388/2013 se spremeni:
            
            
               (1)vnesejo se vrstice za tarifne kvote pod zaporednimi številkami 09.2828, 09.2842, 09.2844, 09.2846, 09.2848, 09.2850, 09.2868 in 09.2870 iz Priloge I k tej uredbi v vrstnem redu oznak kombinirane nomenklature (KN) iz drugega stolpca preglednice iz Priloge k Uredbi (EU) št. 1388/2013;
            
            
               (2)
                     vrstice za tarifne kvote pod zaporednimi številkami 09.2629, 09.2658, 09.2668, 09.2669, 09.2687 in 09.2860  se nadomestijo z vrsticami iz Priloge II k tej uredbi.
            
            
               Člen 2
            
            
               Ta uredba začne veljati na dan objave v Uradnem listu Evropske unije.
            
            
               Uporablja se od 1. julija 2017.
            
            
               Ta uredba je v celoti zavezujoča in se neposredno uporablja v vseh državah članicah.
            
         
         
            
               V Bruslju,
            
            
               
                     Za Svet
               
               
                     Predsednik
               
            
            
               OCENA FINANČNIH POSLEDIC ZAKONODAJNEGA PREDLOGA
            
            
               1.
                     NASLOV PREDLOGA
            
            
               Uredba Sveta o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke
            
            
               2.
                     PRORAČUNSKE VRSTICE
            
            
               Poglavje in člen: poglavje 12, člen 120
            
            
               Znesek v proračunu za leto 2017: 20 000 500 000 EUR (proračun 2017)
            
            
               3.
                     FINANČNE POSLEDICE
            
            
               ◻
                     Predlog nima finančnih posledic.
            
            
               X
                     Predlog nima finančnega vpliva na odhodke, ima pa finančni vpliv na prihodke. Učinek je naslednji:
            
            
               (v mio. EUR na eno decimalno mesto natančno)
            
            
                     
                        Proračunska vrstica
                     
                  
                  
                     
                        Prihodki
                           3
                        
                     
                  
                  
                     
                        Šestmesečno obdobje z začetkom dd.mm.llll
                     
                  
                  
                     
                        [Leto: druga polovica leta 2017]
                     
                  
               
                     
                        Člen 120
                     
                  
                  
                     
                        Posledice za lastna sredstva
                     
                  
                  
                     
                        1. 7. 2017
                     
                  
                  
                     
                        –2,1
                     
                  
               
               (v mio. EUR na eno decimalno mesto natančno)
            
            
                     
                        Stanje po ukrepu
                     
                  
               
                     
                  
                  
                     
                        [2018 in naslednja leta]
                     
                  
               
                     
                        Člen 120
                     
                  
                  
                     
                        –4,1 na leto
                     
                  
               
               Glej točko 4 „Proračunske posledice“ Obrazložitvenega memoranduma.  
            
            
               4.
                     Ukrepi proti goljufijam
            
            
               Posebna raba nekaterih izdelkov, ki jih zajema ta uredba Sveta, se bo preverila v skladu s členom 254 Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije.
            
         
         
            
                  
                     (1)
                  UL C 363, 13.12.2011, str. 6.
               
               
                  
                     (2)
                  Uredba Sveta (EU) št. 1388/2013 z dne 17. decembra 2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke in razveljavitvi Uredbe (EU) št. 7/2010 (UL L 354, 28.12.2013, str. 319). 
               
               
                  
                     (3)
                  Pri tradicionalnih lastnih sredstvih (kmetijske dajatve, prelevmani na sladkor, carinske dajatve) se navedejo neto zneski, tj. bruto zneski po odbitku 20 % stroškov pobiranja.
               
            
      
    ---documentbreak--- 
      
         
               EVROPSKA KOMISIJA
            Bruselj, 22.5.2017
            COM(2017) 244 final
            PRILOGI
            k
            predlogu uredbe Sveta
            o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke
            
               
         
         
            
               PRILOGI
            
            
               k
            
            
               predlogu uredbe Sveta
            
            
               o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke
            
            
               PRILOGA 1
            
            
            
                     
                        Zaporedna številka
                     
                  
                  
                     
                        Oznaka KN
                     
                  
                  
                     
                        TARIC
                     
                  
                  
                     
                        Poimenovanje
                     
                  
                  
                     
                        Obdobje veljavnosti kvote
                     
                  
                  
                     
                        Obseg kvote
                     
                  
                  
                     
                        Dajatev znotraj kvote (%)
                     
                  
               
                     
                        09.2828
                     
                  
                  
                     
                        2712 20 90
                     
                  
                  
                     
                  
                  
                     
                        Parafinski vosek, ki vsebuje manj kot 0,75 mas. % olja
                     
                  
                  
                     
                        1. 7.–31. 12.
                     
                  
                  
                     
                        60 000 ton
                     
                  
                  
                     
                        0 %
                     
                  
               
                     
                        09.2842
                     
                  
                  
                     
                        2932 12 00
                     
                  
                  
                     
                  
                  
                     
                        2-furaldehid (furfuraldehid)
                     
                  
                  
                     
                        1. 7.–31. 12.
                     
                  
                  
                     
                        5 000 ton
                     
                  
                  
                     
                        0 %
                     
                  
               
                     
                        09.2844
                     
                  
                  
                     
                        ex 3824 99 92
                     
                  
                  
                     
                        71
                     
                  
                  
                     
                        Zmesi, ki vsebujejo:
                     
                     
                  
                  
                     
                        1. 7.–31. 12.
                     
                  
                  
                     
                        3 000 ton
                     
                  
                  
                     
                        0 %
                     
                  
               
                     
                        09.2846
                     
                  
                  
                     
                        ex 3907 40 00
                     
                  
                  
                     
                        25
                     
                  
                  
                     
                        Mešanica polimerov iz polikarbonata in poli(metilmetakrilata) z masnim deležem polikarbonata najmanj 98,5, v obliki peletov ali granul, s svetlobno prepustnostjo najmanj 88,5 %, izmerjeno na preskusnem vzorcu debeline 4 mm pri valovni dolžini λ = 400 nm (po ISO 13468-2)
                     
                  
                  
                     
                        1. 7.–31. 12.
                     
                  
                  
                     
                        800 ton
                     
                  
                  
                     
                        0 %
                     
                  
               
                     
                        09.2848
                     
                  
                  
                     
                        ex 5505 10 10
                     
                  
                  
                     
                        10
                     
                  
                  
                     
                        Odpadki sintetičnih vlaken (vključno z izčeski, odpadki preje in razvlaknjenimi tekstilnimi materiali) iz najlona ali drugih poliamidov (PA6 in PA66)
                     
                  
                  
                     
                        1. 7.–31. 12.
                     
                  
                  
                     
                        5 000 ton
                     
                  
                  
                     
                        0 %
                     
                  
               
                     
                        09.2870
                     
                     
                  
                  
                     
                        ex 7019 40 00
                     
                     
                        ex 7019 52 00
                     
                  
                  
                     
                        60
                     
                     
                        20
                     
                  
                  
                     
                        Tkanine iz steklenih vlaken:
                     
                     
                        za uporabo pri proizvodnji plošč, zvitkov ali laminatov iz preprega za proizvodnjo plošč tiskanega vezja za industrijo motornih vozil (1)
                     
                  
                  
                     
                        1. 7.–31. 12.
                     
                     
                  
                  
                     
                        3 000 km
                     
                     
                  
                  
                     
                        0 %
                     
                     
                  
               
                     
                        09.2850
                     
                  
                  
                     
                        ex 8414 90 00
                     
                  
                  
                     
                        70
                     
                  
                  
                     
                        Rotor kompresorja iz aluminijeve zlitine:
                     
                     
                        za uporabo pri proizvodnji zgorevalnih motorjev(1)
                     
                  
                  
                     
                        1. 7.–31. 12.
                     
                  
                  
                     
                        2 950 000 kosov
                     
                  
                  
                     
                        0 %
                     
                  
               
                     
                        09.2868
                     
                  
                  
                     
                        ex 8714 10 90
                     
                  
                  
                     
                        60
                     
                  
                  
                     
                        Bati za sisteme vzmetenja s premerom največ 55 mm iz sintranega jekla
                     
                  
                  
                     
                        1. 7.–31. 12.
                     
                  
                  
                     
                        1 000 000 kosov
                     
                  
                  
                     
                        0 %
                     
                  
               
            
               PRILOGA II
            
            
            
                     
                        Zaporedna številka
                     
                  
                  
                     
                        Oznaka KN
                     
                  
                  
                     
                        TARIC
                     
                  
                  
                     
                        Poimenovanje
                     
                  
                  
                     
                        Obdobje veljavnosti kvote
                     
                  
                  
                     
                        Obseg kvote
                     
                  
                  
                     
                        Dajatev znotraj kvote (%)
                     
                  
               
                     
                        09.2860
                     
                  
                  
                     
                        ex 2933 69 80
                     
                  
                  
                     
                        30
                     
                  
                  
                     
                        1,3,5-Tris[3-(dimetilamino)propil]heksahidro-1,3,5-triazin (CAS RN 15875-13-5)
                     
                  
                  
                     
                        1. 1.–31. 12.
                     
                  
                  
                     
                        600 ton
                     
                  
                  
                     
                        0 %
                     
                  
               
                     
                        09.2658
                     
                  
                  
                     
                        ex 2933 99 80
                     
                  
                  
                     
                        73
                     
                  
                  
                     
                        5-(Acetoacetilamino)benzimidazolon (CAS RN 26576-46-5)
                     
                  
                  
                     
                        1. 1.–31. 12.
                     
                  
                  
                     
                        400 ton
                     
                  
                  
                     
                        0 %
                     
                  
               
                     
                        09.2687
                     
                  
                  
                     
                        ex 3907 40 00
                     
                  
                  
                     
                        25
                     
                  
                  
                     
                        Mešanica polimerov iz polikarbonata in poli(metilmetakrilata) z masnim deležem polikarbonata najmanj 98,5, v obliki peletov ali granul, s svetlobno prepustnostjo najmanj 88,5 %, izmerjeno na preskusnem vzorcu debeline 4 mm pri valovni dolžini λ = 400 nm (po ISO 13468-2)
                     
                  
                  
                     
                        1. 1.–31. 12. 2017
                     
                  
                  
                     
                        400 ton
                     
                  
                  
                     
                        0 %
                     
                  
               
                     
                        09.2629
                     
                  
                  
                     
                        ex 8302 49 00
                     
                  
                  
                     
                        91
                     
                  
                  
                     
                        Teleskopski ročaj iz aluminija, ki se uporablja za proizvodnjo prtljage(1)
                     
                  
                  
                     
                        1. 1.–31. 12.
                     
                  
                  
                     
                        1 500 000 kosov
                     
                  
                  
                     
                        0 %
                     
                  
               
                     
                        09.2668
                     
                     
                  
                  
                     
                        ex 8714 91 10
                     
                     
                        ex 8714 91 10
                     
                  
                  
                     
                        21
                     
                     
                        31
                     
                  
                  
                     
                        Okvirji koles, izdelani iz ogljikovih vlaken in umetnih smol, pobarvani, lakirani in/ali polirani, za uporabo v proizvodnji koles(1)
                     
                  
                  
                     
                        1. 1.–31. 12.
                     
                     
                  
                  
                     
                        350 000 kosov
                     
                     
                  
                  
                     
                        0 %
                     
                     
                  
               
                     
                        09.2669
                     
                     
                  
                  
                     
                        ex 8714 91 30
                     
                     
                        ex 8714 91 30
                     
                  
                  
                     
                        21
                     
                     
                        31
                     
                  
                  
                     
                        Sprednje vilice koles, izdelane iz ogljikovih vlaken in umetnih smol, pobarvane, lakirane in/ali polirane, za uporabo v proizvodnji koles (1)
                     
                  
                  
                     
                        1. 1.–31. 12.
                     
                     
                  
                  
                     
                        270 000 kosov
                     
                     
                  
                  
                     
                        0 %
                     
                     
                  
               
            
                     
                        (1)
                     
                  
                  
                     
                        Za opustitev dajatev velja carinski nadzor glede posebne rabe v skladu s členom 254 Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1).